JUDEŢUL TIMIŞ
MUNICIPIUL TIMIŞOARA  
PRIMAR                                                              
Nr. 
 
			                  EXPUNERE de MOTIVE,
                 
           la proiectul de hotărâre  privind aprobarea solicitării de finanţare în vederea realizării lucrărilor de înregistrare sistematică, în condiţiile art.9 alin.( 341) şi (3412) din Legea nr.7/1996 a cadastrului şi a publicităţii imobiliare, în cadrul Programului naţional de cadastru şi carte funciară a lucrărilor de înregistrare sistematică iniţiate de către unităţi administrativ-teritoriale pentru sectoare cadastrale

Potrivit prevederilor Legii cadastrului şi publicităţii imobiliare nr.7/1996, republicată, cu modificările şi completările ulterioare, în cadrul Programului naţional de cadastru şi carte funciară se finanţează, în condiţiile legii, lucrările de înregistrare sistematică ce vor fi iniţiate de unităţi-administrativ-teritoriale, având ca obiect sectoare cadastrale din cadrul unităţilor administrativ teritoriale, care cuprind imobile din extravilan, indiferent de calitatea titularului dreptului, respectiv proprietar, titular al unui drept real asupra imobilului sau posesor.
Finanţarea lucrărilor de înregistrare descrise mai sus, se efectuează prin alocarea fiecărei unităţi administrativ-teritoriale sume de bani de la bugetul de Agenţiei Naţionale, prin bugetele oficiilor teritoriale, în limita bugetului aprobat şi a acordului Consiliului de administraţie, pe bază de contract de finanţare multianual, care va conţine inclusiv clauze referitoare la procedura de monitorizare a lucrărilor de către Agenţia Naţională prin oficiile teritorile.
Faţă de cele prezentate, în temeiul prevederilor Legii nr.215/2001 a administraţiei publice locale, republicată, cu modificările şi completările ulterioare şi Legii cadastrului şi publicităţii imobiliare nr.7/1996 republicată cu modificările şi completările ulterioare, supun spre analiză şi deliberare consiliului local proiectul de hotărâre privind aprobarea solicitării de finanţare în vederea realizării lucrărilor de înregistrare sistematică, în condiţiile art.9 alin.( 341) și (3412) din Legea nr.7/1996 a cadastrului şi a publicităţii imobiliare, în cadrul Programului naţional de cadastru şi carte funciară a lucrărilor de înregistrare sistematică iniţiate de către unităţi administrativ-teritoriale pentru sectoare cadastrale.

